Document ID: /roh_data/filtered/fineweb-2-filterrobots_roh.jsonl.gz/56993

- En l’artitgel 51 da la lescha da traffic èsi scrit che mintgin sto tegnair airi immediat sch’i dat in accident sin via.
- Tenor lescha è mintgin obligà da gidar tar in accident tenor ses savair (p.ex. cun alarmar forzas d’agid, gidar persunas u segirar il traffic).
- Sulettamain far nagut n'è betg bun.
I na vegn betg mesirà suenter in accident sch’ins ha gidà endretg u gidà fauss.
En Svizra datti mintg’onn millis accidents cun autos. L’onn 2017 hai per exempel dà 17’799 nua che persunas èn sa blessadas. Da quellas èn 230 mortas e 3654 èn sa blessadas grevamain, quai tenor cifras da l’uffizi federal per statistica.
Fitg impurtant tar in accident è da reglar il traffic: Sin ina via chantunala èsi da segirar giu la via silmain 50 meters avant e suenter l’accident. Sch’i vegn tar in accident sin l’autostrada vegn la distanza dublegiada. I dat dentant excepziuns: Per exempel sch’i brischa ni l’accident è gist sper ina storta mal survesaivla ston ins adattar las distanzas da metter il triangul per orientar il traffic ad uras.
RR actualitad 11:25